Eclipse
Eclipse (od engleske riječi eclipse što znači "eklipsa", ili jednako, "pomračenje") je višejezička integrirana razvojna okolina Eclipse fondacije napisana u Javi i koristi se za razvoj raznih aplikacija. Eclipse se sastoji od radnog mjesta (workspace) i proširivog sistema za priključke (plug-in) za podešavanje okoline. Sa Eclipse-om je moguće praviti programe u Javi i, uz pomoć raznih priključaka, također u drugim programskim jezicima uključujući jezike Ada, C, C++, COBOL, Fortran, Haskell, JavaScript, Lasso, Perl, PHP, Python, R, Ruby (uključujući softverski okvir Ruby on Rails), Scala, Clojure, Groovy, Scheme, i Erlang. Također se može koristiti za razvoj paketa za program Mathematica.